
Text rozhodnutia
Súd: Krajský súd Banská Bystrica Spisová značka: 24S/134/2016 Identifikačné číslo súdneho spisu: 6016200971 Dátum vydania rozhodnutia: 18. 10. 2016 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2016:6016200971.1 Uznesenie Krajský súd v Banskej Bystrici v právnej veci žalobcu: V. A., nar. XX.XX.XXXX, bytom M. R. M. XXX, XXX XX A., proti žalovanému: Centrum právnej pomoci, Kancelária Žiar nad Hronom, Ul. SNP 124, 965 01 Žiar nad Hronom, o preskúmanie zákonnosti rozhodnutia žalovaného sp. zn. 3N 11 871/2016-KaZH, č. RZ. 57 881/2016 zo dňa 06. septembra 2016, takto r o z h o d o l : Krajský súd v Banskej Bystrici v y s l o v u j e svoju miestnu nepríslušnosť na prejednanie veci. Po právoplatnosti tohto uznesenia bude vec p o s t ú p e n á Krajskému súdu v Trenčíne ako súdu vecne a mieste príslušnému. o d ô v o d n e n i e : 1. Dňa 29. septembra 2016 bola Krajskému súdu v Banskej Bystrici doručená správna žaloba, ktorou sa žalobkyňa V. A., nar. XX.XX.XXXX, bytom V. XXX, XXX XX A. domáha preskúmania zákonnosti rozhodnutia žalovaného - Centra právnej pomoci, Kancelária Žiar nad Hronom, Ul. SNP 124, 965 01 Žiar nad Hronom sp. zn. 3N 11 871/2016-KaZH, č. RZ. 57 881/2016 zo dňa 06. septembra 2016 o nepriznaní nároku na poskytnutie právnej pomoci. 2. Podľa § 6 ods. 1 zákona č. 162/2015 Z. z. Správny súdny poriadok (ďalej len „SSP“) správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 3. Podľa § 6 ods. 2 písm. a) SSP správne súdy rozhodujú v konaniach o správnych žalobách. 4. Podľa § 10 SSP na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 5. Podľa § 13 ods. 3 SSP v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 6. Podľa § 18 ods. 2 prvá veta SSP ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. 7. Podľa § 3 ods. 3 zákona č. 371/2004 o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok <aspi://module='ASPI'&link='99/1963 Zb.'&ucin-k- dni='30.12.9999'> v znení neskorších predpisov sídlom Krajského súdu v Trenčíne je mesto Trenčín; jeho obvod tvoria obvody týchto súdov: a) Okresného súdu Trenčín, b) Okresného súdu Bánovce nad Bebravou, c) Okresného súdu Partizánske, d) Okresného súdu Nové Mesto nad Váhom, e) Okresného súdu Považská Bystrica, f) Okresného súdu Prievidza. 8. V ustanovení § 13 ods. 3 Správneho súdneho poriadku je daná miestna príslušnosť vo vzťahu k rozhodovaniu o správnych žalobách proti rozhodnutiam vydaných v konaní o poskytovaní právnej pomoci podľa osobitného predpisu, ktorým je zákon č. 327/2005 Z. z. o poskytovaní právnej pomoci osobám v materiálnej núdzi. Z dikcie uvedeného zákonného ustanovenia vyplýva, že konanie sa uskutoční na súde, v ktorého obvode má žalobca adresu trvalého pobytu, miesto podnikania alebo sídlo. Vzhľadom k tomu, že žalobkyňa má adresu trvalého pobytu v A. (okres Partizánske), vecne a miestne príslušným na prejednanie a rozhodovanie v uvedenej veci bude Krajský súd v Trenčíne, t.j. krajský súd, v ktorého obvode má žalobkyňa adresu trvalého pobytu. 9. Na základe uvedeného Krajský súd v Banskej Bystrici nie je miestne príslušný na toto konanie, a preto rozhodol podľa § 18 ods. 2 prvá veta SSP tak, že vec bude po právoplatnosti tohto uznesenia postúpená súdu vecne a miestne príslušnému na konanie, t.j. Krajskému súdu v Trenčíne. 10. Právne účinky spojené s podaním žaloby alebo iného podania zostávajú zachované (§ 18 ods. 5 SSP). 11. Toto rozhodnutie prijal senát krajského súdu pomerom hlasov 3:0 (§ 139 ods. 4 SSP). Toto rozhodnutie prijal senát krajského súdu pomerom hlasov 3:0 (§ 139 ods. 4 SSP). Poučenie: Proti tomuto uzneseniu kasačná sťažnosť nie je prípustná (§ 439 ods. 2 písm. d) SSP).

